Pjongjanško vrijeme
Pjongjanško vrijeme (PT) ili Standardno vrijeme Demokratske Narodne Republike Koreje je vremenska zona koja se koristi u Sjevernoj Koreji od 15. kolovoza 2015. godine. Od koordiniranog univerzalnog vremena odstupa osam i pol sati (UTC+8:30). Kao i Južna Koreja, Sjeverna Koreja ne koristi ljetno računanje vremena. 

Korejsko Carstvo je početkom XX. vijeka koristilo vremensku zonu koja je bila slična ovoj današnjoj. Neki izvori navode 1904., neki 1912., a treći pak govore kako je UTC+8:30 u Koreji bilo korišteno od 1908. do 1911. te ponovo od 1954. do 1961. godine. Nedugo nakon japanske okupacije Koreje, Japan je (1912.) uveo svoju, UTC+9:00 vremensku zonu u Koreju. Takva je situacija bila na Korejskom poluotoku sve do 5. kolovoza 2015. godine, kada su vlasti Sjeverne Koreje objavile kako se od 15. kolovoza 2015. godine vraćaju na UTC+8:30 i kako će se nova vremenska zona službeno zvati Pjongjanško vrijeme.

Vremenske zone
Sjeverna Koreja